68. GRENSE (16 Feb 2009) | Gedigte / Poems | , Johannesburg, , Gauteng | Hertevoete Products
Gedigte / Poems-> 68. GRENSE (16 Feb 2009)
68. GRENSE (16 Feb 2009)
Dit wat ek nie in my wildste drome kan dink
Is ‘n ander man se realiteit
Maar vir my bly dit ‘n raaisel
Soms kry jy ‘n blik
In iemand se seer, blydskap en drome
Is soos ‘n vreemde land
Ander reëls en voorskrifte
Is partykeer so allesoorheersend
Ek sukkel om oor my grensdraad te sien
Grense is belangrik
Maar net tot op ‘n punt
Ek is nie ‘n eiland nie
Soms moet jy oor grense heen
Gaan toer en nuwe dinge ervaar
Net om jou realiteit weer te waardeer
Dankie vir my realiteit
Moeilik soos dit partykeer is
Weet ek, dit is waar ek nou moet wees
My klaskamer vir die hede
Tot ek die les geleer het
Wees dankbaar vir geleenthede om te leer
Maar wel lewensnoodsaaklik
Daar is nie tyd vir droom nie
Maar vergun jouself die tyd
Om oor grense heen te kyk
Jouself in ‘n ander se skoene te sit
Om weer dankbaar te wees vir jou kruis
Hits to date: 1057235